section_heading: Radnja
paragraph_text: A.J. se bori s depresijom nakon prekida s Blancom. Daje otkaz na poslu u pizzeriji, mota se po kući i uznemiruje Meadow suicidalnim komentarima koji je podsjećaju na djevojku s fakulteta koja se bacila kroz prozor. Tony i Carmela ne slažu se oko načina kako pomoći sinu pa ga zbog manjka opcija pošalju terapeutu koji mu propisuje antidepresive. Na očevu zapovijed (i majčin očaj), A.J. odlazi na zabavu s članovima bratstva svojim vršnjacima i rođacima drugih mafijaša. Počinje se povezivati sa sportskim klađenjem koje vode u školi, od kojeg zarađuju zavidne svote. Na zabavi bratstva, iskoriste A.J.-ev terenac kako bi u šumu odveli kockara koji nije podmirio dugove gdje ga muče prosuvši mu kiselinu na nožne prste.